Številka: 3541-0019/2024-2

Datum: 7. 5. 2024

**OBČINA KOMEN**

**OBČINSKI SVET**

**ZADEVA: Letno poročilo koncesionarja o izvajanju gospodarske javne službe za pokopališko dejavnost v Občini Komen v letu 2023 - seznanitev**

**O b r a z l o ž i t e v :**

Družba Komunalno stanovanjsko podjetje d.d., Partizanska cesta 2, 6210 Sežana, izvaja na podlagi koncesijske pogodbe št. 354-14/2009-1 z dne 25.9.2009 gospodarsko javno službo urejanje in vzdrževanje na vseh 13-ih pokopališčih na območju Občine Komen. Koncesija je bila podeljena za dobo 10 let, ter se je iztekla v septembru 2019. Občinski svet Občine Komen je na seji dne 27. 11. 2019 sprejel Odlok o spremembi in dopolnitvi Odloka o koncesiji za opravljanje lokalne gospodarske javne službe »urejanje in vzdrževanje pokopališč«, na podlagi katerega je bil s koncesionarjem podpisan Aneks h koncesijski pogodbi za izvajanje gospodarske javne službe urejanje in vzdrževanje pokopališč v Občini Komen. Na podlagi sprejetega odloka ter aneksa je bilo koncesijsko razmerje podaljšano do 26. 9. 2020, z aneksom št. 3 h koncesijski pogodbi za izvajanje gospodarske javne službe urejanje in vzdrževanje pokopališč v Občini Komen pa je koncesionar dolžan opravljati gospodarsko javno službo urejanja in vzdrževanja pokopališč v Občini Komen do uveljavitve novega odloka o pokopališkem redu na podlagi veljavnega Zakona o pogrebni in pokopališki dejavnosti. Občinski svet je s spremembo in dopolnitvijo Odloka o koncesiji za opravljanje lokalne gospodarske javne službe »urejanje in vzdrževanje pokopališč« (Uradni list RS 73/19) odločil, da mora biti javni razpis za podelitev koncesije za izvajanje javne službe objavljen najkasneje v 60 dneh po uveljavitvi Odloka o pokopališkem redu, ki bo sprejet skladno z Zakonom o pogrebni in pokopališki dejavnosti (Uradni list RS 62/16).

V oktobru 2021 je bil objavljen razpis za podelitev koncesije za opravljanje lokalne gospodarske javne službe 24 urne dežurne pogrebne službe v Občini Divača, Občini Komen, Občini Sežana in Občini Hrpelje-Kozina. V razpisanem postopku za podelitev koncesije ni bil izbran noben izvajalec, koncesija bo v letu 2024 ponovno razpisana.

Gospodarska javna služba obsega zlasti naslednje dejavnosti:

* upravljanje pokopališč kot objektov javne infrastrukture,
* vzdrževanje urejenosti zelenih površin, poti in ostalih objektov na pokopališču,
* čiščenje in odstranjevanje odpadkov in snega na pokopališču,
* tekoče vzdrževanje mrliških vežic in ostale pokopališke infrastrukture,
* vzpostavitev pokopališkega katastra,
* vodenje pokopališkega katastra
* oddajanje grobnih prostorov v najem,
* vzdrževanje reda in miru na pokopališču, kolikor ne gre za izvrševanje javnih pooblastil,
* vodenje katastra komunalnih naprav na pokopališčih, kolikor ne gre za izvrševanje javnih pooblastil,
* izdelava predloga programa urejanja in obnove ter širitve pokopališč objektov in naprav,
* sodelovanje pri organizaciji in izvedbi aktivnosti ob Dnevu spomina na mrtve,
* izdajanje soglasij za postavitev nagrobnih spomenikov, odnosno za druga kamnoseška ali zidarska dela,
* opravljanje drugih nalog, ki so določene z zakonom in odlokom o dejavnosti predmetne javne službe,
* zaračunavanje storitev (najemnine, vpisnine, soglasja, potrdila ipd.).

Koncesionar mora opravljati gospodarsko javno službo v skladu z Odlokom o koncesiji za opravljanje lokalnih gospodarskih javnih služb »urejanje in vzdrževanje pokopališč« (Uradni list RS, št. 122/08, 73/19), koncesijsko pogodbo, upoštevaje Zakon o pogrebni in pokopališki dejavnosti.

Na podlagi Odloka o koncesiji za opravljanje lokalne gospodarske javne službe »urejanje in vzdrževanje pokopališč« (Uradni list RS, št. 122/08, 73/19) in koncesijske pogodbe je koncesionar dolžan občini predložiti pisno poročilo o izvajanju gospodarske javne službe v preteklem letu. Letno poročilo mora vsebovati najmanj podatke o izpolnjevanju obveznosti, ki jih ima koncesionar po koncesijski pogodbi, pritožbah uporabnikov storitev koncesionarja in o reševanju le-teh, zavrnitvah uporabnikov storitev, oddaji poslov podizvajalcem, spremembah v podjetju koncesionarja, škodnih dogodkih, spremenjenih pogojih izvajanja koncesijske pogodbe, koriščenju zavarovanj, izkazu poslovnega izida in o vseh ostalih okoliščinah, ki lahko neposredno ali bistveno vplivajo na izvajanje koncesijske pogodbe.

|  |  |  |
| --- | --- | --- |
|  |  |  |
|  |  | **mag. Erik Modic, župan**Slika, ki vsebuje besede vzorec, kvadrat, simetrija, pravokotnik  Opis je samodejno ustvarjen |

Priloga:

* Letno poročilo koncesionarja

|  |  |
| --- | --- |
| Komenski_grb_-_barvno***Občina Komen******Občinski svet******Komen 86******6223 Komen*** | PREDLOG SKLEPA |

*Številka:*

*Datum:*

*Na podlagi 16. člena Statuta Občine Komen (Ur.l. RS 80/09, 39/14, 39/16) je občinski svet Občine Komen na svoji \_\_\_\_\_. seji, dne \_\_\_\_\_\_ sprejel naslednji*

### ***SKLEP***

*Občinski svet Občine Komen se je seznanil z Letnim poročilom koncesionarja Komunalno stanovanjsko podjetje d.d., Partizanska cesta 2, 6210 Sežana, o izvajanju gospodarske javne službe pokopališke dejavnosti v Občini Komen v letu 2023, št. MKT/14-2024.*

*Ta sklep velja takoj.*

|  |  |
| --- | --- |
|  | ***mag. Erik Modic, župan*** |

*Vročiti:*

* + *Komunala Sežana d.d., Partizanska c. 2, 6210 Sežana (po e-pošti navadno: pogrebna@komunala-sezana.si)*